Bahasa Isan

Bahasa Isan atau Bahasa Thai Timur Laut ( autonim :  / ,; ) merujuk kepada sejarahnya ialah salah satu daripada dialek Bahasa Lao di Thailand yang berubah suai menjadi bahasa yang berdiri sendiri. Kekhasan dialek Isan bermula ketika ramai orang-orang Lao yang tidak senang dengan pemerintah penjajah Perancis berpindah ke Timur Laut Thailand. Hal ini berlaku selepas Perang Franco-Siam 1893. Siam sebagai pihak yang kalah perang harus memakbulkan keinginan Perancis mengilhak wilayah-wilayah Sungai Mekong.  Terkadang bahasa ini masih dirujuk sebagai Bahasa Lao.Keyes, Charles F. (1966). "Ethnic Identity and Loyalty of Villagers in Northeastern Thailand". Asian Survey.

Bahasa Isan tergolong ke dalam bahagian bahasa Tai Barat Daya termasuk ke dalam rumpun keluarga bahasa Kra-Dai. Ia paling berkait rapat dengan (selain dialek rasmi Lao) dengan bahasa "suku" Tai lain seperti Phu Thai dan Tai Yo. Status bahasa Isan secara rasmi ditakrifkan sebagai salah satu daripada variasi dialek bahasa Thai oleh kerajaan Thailand, sehingga kini ia belum diakui sebagai bahasa sendiri oleh pemerintah Thailand. Bahasa Thai Pusat dan Bahasa Isan saling boleh difahami dengan sedikit kesukaran; dan mempunyai persamaan awam sekitar 80%. Perbezaan bayan kedua bahasa ada pada loghat dan cara menyebut kata yang menyulitkan pemahaman kedua-dua penutur.

 Rujukan